Várdomb község Képviselő-testülete
Szám: V/148-1/2013. 



J E G Y Z Ő K Ö N Y V

Készült: Várdomb községi Önkormányzat Képviselő-testületének 2013. január 30-án Várdombon a községházán megtartott rendkívüli Képviselő-testületi ülésen. 
Az ülés kezdete: 18.00 óra.
Jelen vannak:  Simon Csaba polgármester
 Boros Tiborné, Csillag József, Kovács Ferenc, Vári József képviselő-testületi tagok.

Tanácskozási joggal megjelentek: Nagyné Pohlon Mónika  aljegyző, Szőtsné Fehér Györgyi intézményvezető, Iván Attiláné gazdálkodási főmunkatárs. 
Simon Csaba polgármester üdvözli a megjelenteket, megállapítja, hogy az 5 fő képviselő-testületi tagból 5 fő jelen van, így az ülés határozatképes, azt megnyitja. 
A polgármester ismertette a megjelentekkel, hogy a testületi ülés napirendi pontjai
a meghívóban kiküldöttek szerint kívánja tárgyalni. Más javaslat nem hangzott el, a képviselők jóváhagyólag tudomásul vették, egyhangúan elfogadták a napirendi pontok meghívó szerinti tárgyalását. 
N a p i r e n d i  p o n t o k

1./  Tájékoztató a két ülés között eltelt időszakban történt fontosabb eseményekről, és a tett    
       intézkedésekről. 
        Előadó: Simon Csaba polgármester

2./   Klebelsberg Intézményfenntartó Központtal kötendő vagyonkezelési szerződés
       megtárgyalása

Előadó: Simon Csaba polgármester

3./   Német Nemzetiségi Önkormányzattal kötött együttműködési megállapodás 
       felülvizsgálata.


Előadó: Simon Csaba polgármester

4./   Intézményi térítési díjak megállapítása.


Előadó: Simon Csaba polgármester

5./  Bejelentések, kérdések.

1./  Tájékoztató a két ülés között eltelt időszakban történt fontosabb eseményekről, és a tett    
       intézkedésekről. 
        Előadó: Simon Csaba polgármester

· Az önkormányzat intézményein történt napelemes pályázat ellenőrzése az előző év végén megtörtént, a beruházással kapcsolatos hiánypótlások folyamatban vannak, a pályázatíró végzi ezen feladatokat. 
· Állami földek átvételére kaptunk lehetőséget, ezek a földterületek az Újberekben a lakóházat övező utcák, utak és azokat összekötő földterületek.  A területek átvételének igényét jeleztük 
· Kulturális közfoglalkoztatott foglalkoztatására adtunk be igényt, 100%-os támogatással. 

· Megtörtént a buszmegálló melletti kút helyreállítása.

· Művelődési ház, az  óvoda-bölcsőde és a polgármesteri hivatal energetikai pályázatának előkészítése megkezdődött és folyamatos adatszolgáltatást nyújtunk a pályázatírónak. 

· Tolna megye fejlesztése című 3 napos fórumon a fejlesztési koncepciókról kaptunk tájékoztatás.
· Alsónána kért árajánlatot a óvodások és iskolások étkeztetésére, szállítási feltételekkel. Az étel szállításának nincsenek meg a feltételei, melyet jeleztünk. 
Vári József képviselő: A polgármesteri hivatal tetőszerkezete nagyon rossz állapotban van, az energetikai pályázaton nincs lehetőség ennek a felújítására?

Simon Csaba polgármester: Ennek a pályázatnak a keretében nincs lehetőség tetőszerkezet átalakítására, felújítására, csak födém szigetelésére. 

Simon Csaba polgármester javaslatára 5 igen szavazattal, ellenszavazat és tartózkodás nélkül az alábbi határozatot hozta: 






1/2013.(I.30.) számú határozat






Várdomb község Önkormányzatának Képviselő-testülete a 

a polgármester tájékoztatóját a két ülés között történt eseményekről, a tett intézkedésekről elfogadja és tudomásul vette. 

2./   Klebelsberg Intézményfenntartó Központtal kötendő vagyonkezelési szerződés
       megtárgyalása

Előadó: Simon Csaba polgármester

Simon Csaba polgármester: A Klebelsberg Intézményfenntartó Központtal (továbbiakban KIK) kötendő vagyonkezelői szerződés tervezetet a képviselők kézhez kapták. Az önkormányzatunk által a szerződés megkötéséhez szükséges igényeinket, álláspontunkat közöltük a KIK-kel. Az épület KIK által történő feltérképezése, energetikai szempontból történő átvizsgálása a mai napon kezdődött meg, ezért a szerződés megkötéséhez szükséges információkkal még nem rendelkezünk.  Javaslom a képviselő testületnek, hogy a további információk, álláspontok egyeztetéséig a megállapodás megkötését napoljuk el. 
Simon Csaba polgármester javaslatára 5 igen szavazattal, ellenszavazat és tartózkodás nélkül az alábbi határozatot hozta:

2/2013.(I.30.) számú határozat

Várdomb község Önkormányzatának Képviselő-testülete a Klebelsberg Intézményfenntartó Központtal történő vagyonkezelési szerződés megkötését, további információk, egyeztetések lefolytatásáig elnapolja. 

Felelős: Simon Csaba polgármester

Határidő: folyamatos

3./   Német Nemzetiségi Önkormányzattal kötött együttműködési megállapodás 
       felülvizsgálata.


Előadó: Simon Csaba polgármester

Nagyné Pohlon Mónika aljegyző:  Az együttműködési megállapodás felülvizsgálatát január 31-ig el kell végezni és szükséges is, mert a Körjegyzőség megszűnésével és az Őcsényi Közös Önkormányzati Hivatal megalakulásával szükséges a megállapodásban a változásokat átvezetni. A képviselők a módosítások átvezetését követően kézhez kapták az együttműködési megállapodást. Várdomb Község Német Nemzetiségi Önkormányzat a megállapodás módosítását megtárgyalta és elfogadta. 
A napirendi ponttal kapcsolatban kérdés hozzászólás nem hangzott el. 

Simon Csaba polgármester javaslatára a képviselők 5 igen szavazattal, ellenszavazat nélkül az alábbi határozatot hozta:

3/2013.(I.30.) számú határozat

Várdomb község Önkormányzatának Képviselő-testülete a Várdomb Község Német Nemzetiségi Önkormányzattal megkötött együttműködési megállapodást felülvizsgálta. A felülvizsgálat során az együttműködési megállapodásban szükséges változásokat átvezetésre kerültek. A képviselő-testület a megállapodást a jegyzőkönyv melléklete szerinti formában elfogadja és megbízza a polgármestert az együttműködési megállapodás aláírására. 

Felelős: Simon Csaba polgármester

Határidő: 2013. január 31.
4./   Intézményi térítési díjak megállapítása.


Előadó: Simon Csaba polgármester
A napirendi ponthoz kapcsolódó előterjesztést a képviselők kézhez kapták. A Várdomb-Alsónána Bölcsőde és Óvoda konyháján történő étkezési térítési díjak megállapításához az intézmény által javasolt térítési díj alapján történt a rendelet tervezet összeállításra. 
Simon Csaba polgármester javaslatára a képviselők 5 igen szavazattal, ellenszavazat és tartózkodás nélkül az alábbi rendeletet alkotta:





1/2013(II.12.) számú rendelet

Várdomb község Önkormányzatának Képviselő-testülete az intézményi étkeztetési térítési díjának megállapításáról szóló rendeletet a jegyzőkönyv melléklete szerinti formában elfogadja. 

Felelős: Simon Csaba polgármester

Nagyné Pohlon Mónika aljegyző a rendelet  
  kihirdetéséért






Határidő: 2013. február 28.

5./  Bejelentések, kérdések.
Simon Csaba polgármester: A Tolna Megyei Kormányhivataltól kerestek meg a járási ügysegéd részére biztosított irodahelyiség bérletével kapcsolatosan, azzal a kéréssel, hogy biztosítsuk a helyiséget ingyenes használattal. 
Csillag József képviselő: A helyiség kialakításakor, azt a felvilágosítást kaptuk, hogy a helyiséget nekünk kell kialakítani, valamint a szükséges irodabútorokkal ellátni és a számítógépet biztosítani. Az irodahelyiség költségeinek fedezetéért üzemeltetési díjat ígértek megállapítani. Az irodában milyen időtartamot tartózkodnak a járási hivatal dolgozói?

Nagyné Pohlon Mónika aljegyző: Hétfői napon 4 órát az ügysegéd, pénteken 2 órát a falugazdász. Számításaink szerint a fűtési az áram és egyéb költségek fedezésére havi 5.000,- forint összeget fordítunk. 

Boros Tiborné képviselő: A költségvetésünk sajnos nem teszi lehetővé, hogy ne kérjünk üzemletetési költséget.
Simon Csaba polgármester javaslatára a képviselők 5 igen szavazattal, ellenszavazat és tartózkodás nélkül az alábbi határozatot hozták:

4/2013.(I.30.) számú határozat

Várdomb község Önkormányzatának Képviselő-testülete a a Tolna Megyei Kormányhivatallal kötendő ügysegéd részére biztosított irodahelyiség üzemeltetését havi  5.000,- forintban állapít meg. Meghatalmazza a polgármestert a megállapodás megkötésére és aláírására. 
Felelős: Simon Csaba polgármester

Határidő: 2013. január 31.

Simon Csaba polgármester az előzetes telefonos egyeztetést követően tájékoztatja a képviselőket, hogy a járási hivatalnak átadott irodai számítógép pótlására szükséges volt az év elején számítógépet vásárolni és a szükséges programokat telepíteni ill. törölni, melynek költsége 166.084 forint.

A Szekszárd és Térsége Többcélú Kistérségi Társulás irodai bútorok és számítógépeket értékesített. Árajánlatainkkal sikerült megvásárolni 185.300 forint értékben 3 számítógépet, 2 iratszekrényt és székeket. 
A polgármester javaslatára a képviselők 5 igen szavazattal, ellenszavazat és tartózkodás nélkül az alábbi határozatot hozták: 

5/2013.(I.30.) számú határozat

Várdomb község Önkormányzatának Képviselő-testülete a polgármester általi beszerzéseket a 2013. évi költségvetés terhére tudomásul veszi az alábbi értékekben:

· bútor és számítógép beszerzését 185.300,-forint;
· a  járási hivatalhoz átkerülő számítógép pótlására 166.084,- forintot hagy jóvá
Felelős: Simon Csaba polgármester
Határidő: 2013. január 31.

Nagyné Pohlon Mónika körjegyző tájékoztatta a képviselőket: 
· Folyamatos egyeztetések folynak a KIK Szekszárdi Tankerület igazgatójával az iskola átadásával és a dolgozók további munkájával kapcsolatosan. A KIK alkalmazásába került gazdálkodáson dolgozó munkatársak az átmeneti időszakban ellátják az óvoda és a konyha gazdálkodási feladatait.

· Az iskola, óvoda és bölcsőde 2012. évi működésével kapcsolatos, de 2013. januári teljesülésű számlák kifizetése álláspontunk szerint a KIK-et terheli. Ezeknek a számláknak az értéke eléri az 1. millió forintot, a számlák kifizetését visszautasították, de további egyeztetések folynak a kifizetésre.
· A közös önkormányzati hivatal finanszírozása az év első 4 hónapjára vonatkozólag még a körjegyzőség működése szerint történik. A  Várdombon dolgozó szociális-igazgatási gyakornok április 30-ig látja el a feladatait. A pörbölyi ügyfélszolgálati állás betöltésére vonatkozó pályázatot szeptember 1-jei betöltéssel írjuk ki.
· A járási hivatal megkezdte működését Várdombon is, várdombi lakosok ügyeivel kapcsolatos iratanyagok átadásra kerültek. 

· Magyarország helyi önkormányzatairól szóló 2011. évi CLXXXIX. törvény egyes részeinek 2013. január 1-jei hatálybalépése érinti a képviselő-testület működését is érinti: 
47.§. (2) bekezdésében foglaltak szerint „ A betöltetlen önkormányzati képviselői helyet a  határozatképesség szempontjából betöltöttnek kell tekinteni.” A várdombi képviselő-testület két betöltetlen képviselő hellyel működik, amit figyelembe kell venni a határozatképesség szempontjából. 
68.§. a polgármester döntési jogkörének változásáról is megtörtént a képviselők tájékoztatása.  
A képviselők a tájékoztatást tudomásul vették. 
Több kérdés, hozzászólás nem hangzott el, a   polgármester a képviselő-testületi ülést 20.00 órakor bezárta. 







Kmf.

Simon Csaba 



Nagyné Pohlon Mónika 

                        polgármester                                                  aljegyző

